প্রতিমা নিরঞ্জন সুষ্ঠুভাবে সম্পন্নে তৎপর কলকাতা পুরসভা

ওয়েবডেস্ক- দুর্গাপুজোর (Durga Puja) পর পরই শুরু হয়ে যায় প্রতিমা (Durga Pratima) নিরঞ্জনের (Niranjan) পালা। বাবুঘাট সহ একাধিক ঘাটেই এই নিরঞ্জনের পালা চলে। কাজ সুষ্ঠুভাবে সম্পন্ন করতে তৎপর কলকাতা পুরসভা। গঙ্গার ঘাট গুলিতে চলছে প্রতিমা নিরঞ্জনের পাশাপাশি ঘাটের পরিচ্ছন্নতার দিকে খেয়াল রাখে পুরসভা (Kolkata Corporation) । বিসর্জনের কারণে গঙ্গা দূষণ রোধে প্রতিমার আনুষঙ্গিক জিনিস ফুল, মালা ও সাজ সরঞ্জাম আলাদা ফেলার ব্যবস্থা করা হয়েছে।

শুধুমাত্র বাজে কদমতলা ঘাটেই দশমী থেকে শনিবার সকাল পর্যন্ত ৮০০ প্রতিমা নিরঞ্জন হয়েছে। অন্যদিকে বৃহস্পতিবার থেকে শুক্রবার রাত পর্যন্ত প্রায় ২ হাজার ৮০০ প্রতিমা নিরঞ্জন হয়েছে শহরের বিভিন্ন ঘাটে।

গোয়ালিয়ার ঘাটে বিশেষ ব্যবস্থা করায় প্রতিমা নিরঞ্জন অনেকে বেশি সংখ্যায় করা গিয়েছে বলে জানাচ্ছে কলকাতা পুরসভা।

এবছর শুধুমাত্র দশমীর দিনেই ২ হাজার ২০০ টি প্রতিমা নিরঞ্জন হয়েছে বলে পুরসভা সূত্রে খবর। শহরের অধিকাংশ বাড়ি এবং বারোয়ারি পুজো কমিটির প্রতিমা নিরঞ্জন হয়ে গিয়েছে।

আরও পড়ুন- শনিতে ভারী থেকে অতি ভারী বৃষ্টি! তোলপাড় জেলায় জেলায়, কতদিন চলবে দুর্যোগ?

কলকাতা পুরসভার পাশাপাশি কোমর বেঁধে নেমেছে কলকাতা পুলিশ। সেইসঙ্গে রয়েছে রিভার ট্রাফিক পুলিশের কড়া নজরদারি। দশমীর রাতেও হাজার প্রতিমা বিসর্জন হয়েছে। শুক্রবার সকাল থেকে ঘাটগুলির পরিষ্কার-পরিচ্ছন্নতা পর্ব তৎপরতার সঙ্গে চালাচ্ছে কলকাতা পুরসভা। লাগাতার সাফাই অভিযান চলছে। গঙ্গাদূষণের কথা মাথায় রেখে দ্রুত জল থেকে তোলা হয়েছে বিসর্জন দেওয়া প্রতিমা। যথা সম্ভব দ্রুততার সঙ্গে কাজ করছে পুরসভা।

দেখুন আরও খবর-